
	Nr.
	Rekomendacija
	Įgyvendinančios institucijos

	1. 
	Aktyviau viešinti ir skatinti darbuotojus taikyti psichologinę gerovę darbe palaikančias priemones, supervizijas, skatinant tiek grupinių, tiek individualių supervizijų prieinamumą ir pabrėžiant jų naudą darbuotojų gerovei.
	VVA

	2. 
	Stiprinti ne tik bendrą verslumo ugdymą, bet ir „pirmojo starto“ instrumentus – smulkias dotacijas verslo  pradžiai  be perteklinės administracinės naštos, mikromentorystę pirmiesiems verslo vystymo 6–12 mėnesių, regionines jaunimo verslumo laboratorijas, paprastesnius mažos apimties bandomųjų verslų finansavimo modelius bei specialias priemones jauniems žmonėms, neturintiems užstato, kredito istorijos ar verslo tinklų.
	EIM, ŠMSM, FM

	3. 
	Bendradarbiaujant su darbdavių organizacijomis bei Socialinės apsaugos ir darbo ministerija, parengti jaunų darbuotojų įvedimo į darbą ir išlaikymo darbe modelius, kurie apimtų ne tik profesinį parengimą, bet ir emocinės adaptacijos, konfliktų valdymo, santykių darbovietėje, streso įveikos ir pagalbos krizėje priemones.
	EIM

	4. 
	Sistemingai dirbti su studentais, planuojančiais tęstines studijas užsienyje, grįžimo ir ryšio su Lietuva išlaikymo klausimu (sistema apimtų galimybių grįžti po studijų į Lietuvą dirbti kūrimą ir identifikavimą, tikslinį informavimą apie jas, profesinės integracijos kanalus, valstybės prioritetinėse srityse veikiančių darbdavių įtraukimą, alumnų tinklų stiprinimą ir nuotolines karjeros konsultacijas išvykusiems studentams).
	EIM, URM, ŠMSM

	5. 
	Stiprinti jaunimo atsparumą dezinformacijai diegiant ir plėtojant pilietinio ugdymo ir medijų raštingumo programas, kuriose būtų derinamas informacijos šaltinių analizės, socialinių tinklų turinio vertinimo, viešosios nuomonės formavimo supratimo ir atsakingo dalyvavimo skaitmeninėse diskusijose ugdymas.
	KAM, ŠMSM, KM

	6. 
	Bendradarbiaujant su Socialinės apsaugos ir darbo ministerija, kurti diferencijuotas prevencijos priemones skirtingoms jaunimo amžiaus grupėms, atsižvelgiant į jų poreikius bei rizikingo elgesio pobūdį (paaugliams - elektroninių cigarečių, lošimų, vaistų be recepto vartojimo ir probleminio socialinių tinklų naudojimo prevencija, o vyresniam jaunimui – probleminio alkoholio vartojimo, psichoaktyvi psichoaktyviųjų medžiagų vartojimo, skaitmeninių priklausomybių ir su psichikos sveikata susijusių rizikų valdymas).
	SAM, NTAKD

	7. 
	Stiprinti tėvų įtraukimą į jaunimo psichikos sveikatos ir gerovės priemonių įgyvendinimą per tėvų ir šeimos narių informavimo, konsultavimo ir įgūdžių stiprinimo priemones.
	SAM, ŠMSM

	8. 
	Didinti jaunimo sveikatos raštingumą, nuolat administruojant,  atnaujinant ir viešinant jaunimui skirtą svetainę sveikatosgidas.lt
	SAM

	9. 
	Integruojant psichikos sveikatos, fizinio aktyvumo, mitybos ir laisvalaikio kokybės priemones, kurti bei įgyvendinti jaunimo gerovės programas, kuriose būtų kompleksiškai dirbama su fiziniu aktyvumu, mityba, emocine savijauta, miego režimu, laisvalaikio pasirinkimais ir socialiniu įsitraukimu.
	SAM

	10. 
	Įgyvendinti savižudybių prevencijos priemones bei veiklas, skirtas  jauniems vyrams ir regionuose gyvenančiam jaunimui.
	SAM, ŠMSM, TM

	11. 
	Stiprinti tėvų, globėjų ir kitų jaunam žmogui artimų ir svarbių asmenų gebėjimą atpažinti naujas jaunimo žalingų įpročių rizikas per mokymus, informacines priemones, konsultavimą.
	SAM

	12. 
	Bendradarbiaujant su Socialinės apsaugos ir darbo ministerija, stiprinti ankstyvą (nuo pagrindinio ugdymo pradžios) ir tęstinį profesinį orientavimą, ypač - regionuose ir skirtą mažiau motyvuotų mokinių grupėms.
	ŠMSM

	13. 
	Inicijuoti reikminį tyrimą (reikminis tyrimas būtų planuojamas 2028 m.) siekiant išsiaiškinti socialinės-pilietinės veiklos įgyvendinimo aspektus, bei pateikti rekomendacijas, kurios padėtų stiprinti mokyklų, jaunimo organizacijų ir savivaldybių partnerystę, kad mokyklose būtų diegiamos bei plėtojamos kokybiškos, prasmingos ir mokinio interesus atitinkančios veiklos.
	ŠMSM

	14. 
	Kartu su aukštosiomis mokyklomis bei Socialinės apsaugos ir darbo ministerija, profesinio mokymo įstaigomis ir darbdavių organizacijomis bei bendradarbiaujant su Socialinės apsaugos ir darbo ministerija tobulinti  perėjimo iš mokymosi į darbo rinką modelį, mažinant neatitiktį tarp įgytos kvalifikacijos ir realaus darbo, užtikrinant  ankstyvą konkrečių darbo funkcijų, profesinio vaidmens bei specialybės realaus turinio pažinimą mokymosi ir studijų metu.
	ŠMSM

	15. 
	Bendradarbiaujant su Socialinės apsaugos ir darbo ministerija, skatinti bendrojo ugdymo ir aukštąsias mokyklas per egzistuojančias įsitraukimo praktikas kurti ir stiprinti organizuotas, mažų grupių pagrindu nuolat veikiančias įsitraukimo formas mokyklose, aukštosiose mokyklose ir bendruomenėse.
	ŠMSM

	16. 
	Plėtoti ilgalaikį regionų darbo jėgos poreikio planavimą ir prognozavimą, susiejant jį su karjeros ugdymu, specialistų rengimu bei tikslinėmis paskatomis jaunimui rinktis regionams reikalingas profesijas ir po studijų grįžti dirbti į savo savivaldybę.
	
EIM

	17. 
	Atsižvelgiant į Inovacijos agentūros atliktą tyrimą “Jaunimo verslumo tendencijos Lietuvoje 2023 m.”, kurti jaunimui patrauklias verslumą regionuose skatinančias priemones ir sąlygas.
	EIM

	18. 
	Kurti priemones, ugdančias jaunų karo pabėgėlių iš Ukrainos ir migrantų verslumo kompetencijas, siekiant padėti jiems integruotis į Lietuvos visuomenės gyvenimą.
	EIM

	19. 
	Didinti neformalaus ugdymo verslumo programų aprėptį, ir pritaikyti programas skirtingo amžiaus  jaunimo grupių poreikiams.
	EIM, ŠMSM

	20. 
	Plėtoti nuoseklų ir kryptingą vaikų ir jaunimo antreprenerystės ir verslumo ugdymą bendrojo ugdymo ir profesinio mokymo įstaigose.
	EIM, ŠMSM

	21. 
	Didinti verslumo programų žinomumą, skatinti jose dalyvauti mokinius ir studentus ir tokiu būdu prisidėti prie bendro verslumo rodiklio gerinimo.
	EIM

	22. 
	Didinti emocinės pagalbos žinomumą ir prieinamumą, vystant tarpinstitucinį bendradarbiavimą nacionaliniu (su Socialinės apsaugos ir darbo ministerija bei nevyriausybinėmis organizacijomis) ir vietiniu (su ugdymo, socialinių, sveikatos, kultūros, policijos įstaigomis bei nevyriausybinėmis organizacijomis) lygmeniu ir siekiant užtikrinti individualizuotų jaunimo poreikius atitinkančių paslaugų teikimą.
	SAM, ŠMSM

	23. 
	Užtikrinti patyčių prevencijos ir intervencijos programų mokyklose, skirtų kokybiškam ir draugiškam ryšiui tarp moksleivių stiprinti, diegimą ir rezultatų stebėseną bei, bendradarbiaujant su Socialinės apsaugos ir darbo ministerija, plėtoti mokymų programas moksleiviams, skirtas lyčių lygybei stiprinti ir smurto, kylančio dėl lyčių nelygybės, prevencijai.
	SAM, ŠMSM

	24. 
	Užtikrinti ir stebėti mokyklų administracijai, pedagoginiams darbuotojams (išskyrus aukštųjų mokyklų darbuotojus) ir mokyklos bendruomenei skirtų kvalifikacijos tobulinimo bei mokymų programų įgyvendinimą, stiprinant įtraukiojo ugdymo planavimo ir įgyvendinimo, lyderystės, vadovavimo, konstruktyvaus bendravimo ir bendradarbiavimo pedagogų profesiniuose ir tarpprofesiniuose tinkluose, taip pat tinkamo reagavimo į patyčias kompetencijas.
	ŠMSM, SAM

	25. 
	Skirti daugiau finansavimo ir metodinės pagalbos mokslo ir studijų įstaigose, bendruomenėse, organizacijose jaunų asmenų (ypač – 20 – 29 m. amžiaus grupei, taip pat - gyvenantiems regionuose) socialinių įgūdžių ugdymui, psichologinei pagalbai.
	SAM

	26. 
	Didinti sporto, fizinio aktyvumo, sveikos gyvensenos skatinimo programų, pagrįstų neformaliuoju ugdymu, pasiūlą jauniems žmonėms nuo 18 iki 29 m. 
	SAM

	27. 
	Plėsti savivaldybėse mokymų programas jaunuoliams (prioritetą skiriant berniukams ir vyrams) savęs pažinimo, emocijų raiškos temomis.
	ŠMSM, SAM

	28. 
	Bendradarbiaujant su Jaunimo reikalų agentūra, didinti psichologinės pagalbos prieinamumą ir suteikiamų nemokamų konsultacijų skaičių, įskaitant nuotolinę psichologinę pagalbą ir pritaikant teikiamą pagalbą prie pažeidžiamų jaunimo grupių poreikių. 
	SAM

	29. 
	Stiprinti jaunimo psichikos sveikatą, didinant psichikos sveikatos raštingumą, psichologinį atsparumą, mažinant pagalbos stigmatizavimą ir užtikrinant prieinamą psichologinę pagalbą bei socialinių ir emocinių įgūdžių ugdymą mokslo ir studijų įstaigose, ypač regionuose gyvenančiam ir 20–29 metų jaunimui.
	ŠMSM, SAM

	30. 
	Stiprinti emocinės ir psichologinės pagalbos prieinamumą jaunimui, turinčiam priklausomybių nuo kompiuterinių žaidimų ir (ar) interneto.
	SAM

	31. 
	Bendradarbiaujant su Socialinės apsaugos ir darbo ministerijos nevyriausybinių organizacijų plėtros skyriumi ir Jaunimo reikalų agentūra, skatinti jaunimo pilietiškumą, sudarant sąlygas ugdymo įstaigose plėtoti tarptautine DofE programa (The Duke of Edinburgh’s Award) grįstas savanorystės, pilietinio įsitraukimo ir asmeninio tobulėjimo veiklas. 
	ŠMSM

	32. 
	Užtikrinti, kad pilietiškumo ir gynybos įgūdžių kursas, kuris šiuo metu įgyvendinamas tik 9 (I gimnazijos) klasėje, būtų įgyvendinamas ir žemesnėse klasėse.
	ŠMSM, JRA

	33. 
	Peržiūrėti paramos mokinių savivaldai teisinį reguliavimą.
	ŠMSM

	34. 
	Įgyvendinti veiklas, stiprinančias studentų atstovybių administracinius ir organizacinius gebėjimus, leidžiančius atstovybėms įtraukti daugiau studentų į savo veiklas.
	ŠMSM

	35. 
	Didinti sporto, fizinio aktyvumo, sveikos gyvensenos skatinimo programų pasiūlą jauniems žmonėms nuo 18 iki 29 m.
	ŠMSM, SAM

	36. 
	Įsivertinti lytiškumo ugdymo programų poveikį mokiniams.
	ŠMSM

	37. 
	Atsižvelgiant į didėjančią mokinių ir studentų dalį, siekiančią studijuoti užsienyje, pasitelkti esamas ryšių su diaspora palaikymo priemones (Lietuvos diasporos politikos strategines gaires „Globali Lietuva“ 2022–2030 metams ir Lietuvos diasporos politikos strateginių gairių „Globali Lietuva“ 2026–2028 m. veiksmų planą) ir bendradarbiauti su Švietimo, mokslo ir sporto ministerija, Jaunimo reikalų agentūra, bei kitomis institucijomis ir programomis, skatinti užsienyje studijuojančių ir gyvenančių Lietuvos piliečių bei lietuvių kilmės asmenų grįžimą ar atvykimą į Lietuvą, užsienyje įgytų kompetencijų pritaikymą ir jų integraciją į Lietuvos darbo rinką.
	URM

	38. 
	Bendradarbiaujant su Socialinės apsaugos ir darbo ministerija įvertinti galimybę, kad jaunuoliui, ketinančiam dalyvauti Europos Sąjungos programos „Europos solidarumo korpusas“ savanoriškos veiklos projekte, kreipiantis dėl vizos išdavimo būtų pakankama pagrįsti, kad jo pragyvenimui per mėnesį bus skiriama 0,5 MMA, kaip ir kitiems užsieniečiams, ketinantiems studijuoti, mokytis, dalyvauti profesiniuose mokymuose, stažuotis, kelti kvalifikaciją.
	 VRM

